Peter Wilhelm Polack

Peter Wilhelm Polack (tuntud ka nimekujud Pollack, Pollake; 1664 Tallinn – juuli 1721 Tallinn) oli Tallinna kullassepp. Tema meistrimärk on PW/P.https://register.muinas.ee/public.php?menuID=monument&action=view&id=14815

 Eluloolist 
Peter Wilhelm Polack oli kullassepa Peter Polacki (1633–1702) poeg. Polack oli 1682. aastal Tallinna kullasseppade gildi kaasistuja ja reisis sel aastal Stockholmi seoses ühe kohtuasjaga Kanuti gildi vastu, samuti järgmisel aastal, kui jäi sinna juba pooleteiseks aastaks. 1687–1694 oli ta kullasseppade gildi oldermann.A. Friedenthal. Die goldschmiede Revals. Lübeck, 1931 Maalikunstnik Ernst Wilhelm Londicer oli ta õemees.

Arvatakse, et ta jäi vallaliseks. Ta maeti 30. juulil 1721 Niguliste kirikusse. 

 Teoseid 
Tuntuim kullassepateos Peter Wilhelm Polackilt on 71 cm kõrgune hõbedane ja kullatud hirvejalgpokaal Mustpeade vennaskonnale, tsaar Peeter I kingitus. Ainsa karikana on säilinud on üks 17 cm kõrgune baroksetes vormides ja osaliselt kullatud hõbedast armulauakarikas Türi kirikus (annetatud 1713). Talle on 1930. aastatel omistatud ka pateen (1711) Keila kirikusA. Friedenthal. Die Goldschmiede Revals. Lübeck, 1931, mis aga puudub Kultuurimälestiste riiklikust registrist (võib olla kaotsi läinud).

 Viited 

Kategooria:Tallinna kullassepad
Kategooria:Sündinud 1664
Kategooria:Surnud 1721